Základná škola s materskou školou,  Odborárska 2,  831 02 Bratislava
www.zsodborba.edu.sk
skola@zsodborba.edu.sk
tel.kontakt : 02/49202611, fax : 02/49202613

Rozbor
činnosti a hospodárenia za rok 2012

Prerokované v ŠR dňa  18.2.2013 

Finančné usporiadanie uskutočnené dňa 28.2.2013

V Bratislave 20.3.2013                                                               Mgr. Ľubica Daneková
                                                                                                              riaditeľka školy

I. Charakteristika školy:

Názov školy:                 Základná škola s materskou školou             
Adresa:                          Odborárska 2,  83102 Bratislava 
Riaditeľka školy:           Mgr. Ľubica Daneková
Zástupca pre ZŠ :           Mgr. Ľubica Kulifajová
Zástupca pre MŠ :          Ružena Vlasáková
IČO:                               317 85 204
Zriaďovateľ:                   Mestská časť Bratislava – Nové Mesto

Základná škola s materskou školou, Odborárska 2, je rozpočtová organizácia s právnou subjektivitou, ktorú tvorí plne organizovaná základná škola so školským klubom detí, materská škola s celodennou prevádzkou a školská jedáleň, ktorá zabezpečuje stravovanie pre žiakov ZŠ, deti MŠ a zamestnancov školy. 

Počet detí a zamestnancov školy :	
ZŠ –    224 žiakov (22 začlenených s poruchami učenia)
	     17 pedagogických zamestnancov			          
	     1 asistent učiteľa				            
            1 špeciálny pedagóg				
	     4 nepedagogických zamestnancov				
MŠ –   70 detí					
	     5 pedagogických zamestnancov				
	     1,5 nepedagogických zamestnancov				
ŠKD – 132 detí
            5 pedagogických zamestnancov
 ŠJ –    240 stravníkov				
	     4 kuchárky            

Nárast počtu detí za posledných 5 rokov  :               	
Rok	2007	2008	2009	2010	2011	2012	
ZŠ	153	166	184	200	210	224	
MŠ	45	50	50	50	70	70	
ŠKD	70	73	99	108	120	132	
ŠJ	150	168	170	168	240	240	

Škola stavaná pre menší počet detí v danej lokalite je známa svojim rodinným prostredím a individuálnym prístupom k deťom. Vyučovanie prebieha vo všetkých učebniach školy, nemáme žiadne nevyužité priestory. V kmeňových triedach sú zriadené učebne na výučbu výpočtovej techniky a výtvarnej výchovy. V popoludňajších hodinách v učebniach prebieha krúžková činnosť a aktivity ŠKD. Zriadili sme aj priestory pre individuálnu prácu detí s poruchami učenia pod odborným vedením špeciálneho pedagóga. Učebňa je vybavená kompenzačnými pomôckami a počítačom.

Súčasťou základnej školy je materská škola, ktorej činnosť je zameraná na výchovu a vzdelávanie detí predškolského veku od dva aj polroka dieťaťa do šesť rokov podľa programu výchovy a vzdelávania detí v materských školách, rešpektujúc individuálne danosti, schopnosti a potreby každého dieťaťa. Materská škola ponúka deťom výučbu anglického jazyka, prácu s počítačmi v rámci projektu Kids Smart, využívanie digitálnych technológií a interaktívnej tabule, korčuľovanie, plávanie, cvičenie v telocvični, divadelné predstavenia, tanečno-pohybový a výtvarný krúžok, školu v prírode, vychádzky a exkurzie. V spolupráci s rodičmi zrealizovali v MŠ Deň matiek, Týždeň detskej radosti, Enviroprojekt, karneval, Mikuláša, vianočnú tržnicu, burzu sezónneho oblečenia. 
Materská škola úzko spolupracuje so školou, vzájomne sa navštevujeme, pripravujeme spoločné kultúrne podujatia, deti MŠ vystupujú s kultúrnym programom pre školákov a školáci pre predškolákov. Predškoláci navštevujú školu a niekoľkokrát sa zúčastnia aj priameho vyučovacieho procesu v prvej triede. Oboznamujú sa s priestormi školy a so svojou budúcou pani učiteľkou. Takto sa deti rýchlejšie a ľahšie adaptujú na povinnú školskú dochádzku a odbúrava sa prvotný strach zo školy a školských povinností. Využívaním spoločných priestorov školskej jedálne, telocvične a areálu školy sa stretávajú s budúcimi spolužiakmi a učiteľmi. Aj z ekonomického hľadiska sú prevádzkové náklady na takúto materskú školu nižšie a efektívnejšie.

Školský vzdelávací program materskej školy:
Je základným dokumentom, podľa ktorého sa uskutočňovala výchova vzdelávanie detí v MŠ.
Celý rok sme pracovali podľa názvu vzdelávacieho programu „ S tebou nás baví svet“.
Predprimárne vzdelanie získalo dieťa  absolvovaním posledného ročníka vzdelávacieho programu. Dokladom o získaní stupňa vzdelania je diplom o osvedčení a absolvovaní predprimárneho vzdelávania. 
Učebné osnovy sú vypracované v súlade so štátnym vzdelávacím programom ISCED 0.
Ciele ktoré sa nám podarilo splniť: 
-	deti získali kompetencie v oblasti komunikácie v materinskom a anglickom jazyku, naučili sa slovne hodnotiť svoju prácu, využívali informačné technológie, zdokonaľovali sme sa v matematickej gramotnosti, čitateľskej gramotnosti, vyhotovenie detskej čitárni z projektu Volkswagen – Múdra sova
-	rozvíjali svoje manuálne zručnosti, tvorivé, umelecké a psychomotorické schopnosti
-	posilňovali sme úctu k rodičom, starším, kamarátom, k ľudským právam, k materinskému jazyku
-	učili sa kontrolovať a rešpektovať svoje správanie, učili sme sa ako sa starať a chrániť svoje zdravie
-	rozvíjali a kultivovali  svoju osobnosť, učili sa ako pracovať v skupine
-	rozširovali sme učiteľskú aj detskú knižnicu a pomôcky pre deti

Výchovný program školského klubu detí :
Prevádzka školského klubu detí (ŠKD) prebieha v ranných hodinách pred vyučovaním od 6,30 h. do 8,00 h. a v popoludňajších hodinách od 11,45 h. do 17,00 hodiny. 
Výchovný program ŠKD sme oživili a skvalitnili zavedením viacerých krúžkov prostredníctvom vzdelávacích poukazov
–	športové krúžky : volejbal, basketbal, pohybové hry, gymnastika, futbal,
–	 práca s počítačmi, hudobno-dramatický, výtvarný, módna tvorba, 
–	konverzácia v anglickom, nemeckom jazyku, španielskom jazyku,
–	pribudol krúžok matematický, prírodovedný pre nadané deti  
–	v rámci záujmovej činnosti v popoludňajších hodinách vyučujeme dvakrát týždenne vietnamský jazyk pre deti a slovenský jazyk pre dospelých, čím plníme  program projektu „Spoznávajme sa navzájom“ slovenská a vietnamská komunita 
Okrem toho v popoludňajších hodinách sme vytvorili priestor pre činnosť základnej umeleckej školy, v rámci ktorej sa realizuje pre naše deti  vyučovanie spevu a tanca.

II. Zameranie  základnej školy :
Škola je zameraná na rozšírené vyučovanie výtvarnej výchovy a cudzích jazykov metódou CLIL v spolupráci so Štátnym pedagogickým ústavom a MŠVV a Š SR . Zároveň spolupracujeme s Pedagogickou fakultou UK – máme certifikát fakultnej školy , čo znamená, že pripravujeme budúcich učiteľov do praxe.

Priority – hlavné vzdelávacie ciele školy sú:
•	Rozšírené vyučovanie cudzích jazykov( anglický, španielsky, nemecký jazyk)
•	Rozšírené vyučovanie výtvarnej výchovy, textilná  a módna tvorba detí
•	Integrované tematické vyučovanie -  Cieľom tohto modelu je zefektívniť vyučovanie na škole pomocou progresívnych vyučovacích metód a stratégií.
V modeli ITV sa ako prvoradá podmienka zdôrazňuje vytvorenie vonkajšieho i vnútorného prostredia, ktoré čo najviac napomáha procesu učenia. Len v takomto prostredí - neohrozenom, je možné od žiakov očakávať tvorivé a zmysluplné výkony
•	Projektové vyučovanie Projektové vyučovania pozostávajú z niekoľkých vyučovacích hodín, ktoré se venujú vzdelávacím cieľom a spôsobom, ako ich dosiahnuť.
•	 Vyučovanie informatickej výchovy a predmetov s podporou IKT 
•	Spolupráca s krajinami Európskej únie -Anglickom, Španielskom a Talianskom
•	Integrácia žiakov so špecifickými vzdelávacími potrebami, vytváranie podmienok
 pre individuálny rozvoj potrieb každého dieťaťa.

Realizácia projektov v ZŠ v  roku 2012

PROJEKT Modernizácia výchovno -vzdelávacieho procesu na základných školách

Projekt pokračuje do roku 2013, v rámci využívania IKT vo vyučovacom procese. Škola získala 6 počítačov, 3 notebooky a jeden dataprojektor. Dve učiteľky rozširujú svoje vedomosti a zručnosti v oblasti informačných technológií v rámci prvého stupňa ZŠ a jedna učiteľka ukončila vzdelávanie záverečnou prácou a obhajobou v rámci predmetu výtvarná výchova na druhom stupni ZŠ.

PROJEKT CLIL

Experimentálne vyučovanie cudzích jazykov cez predmet na 1.tupni ZŠ sa realizuje v našej škole už štvrtý rok. Na jeseň 2012 sa  naša škola zúčastnila medzinárodnej  konferencie, v rámci ktorej sme prezentovali štvorročný projekt na 1.stupni.

PROJEKT MODRÝ KRUH  

Zameraný na prevenciu cukrovky a zdravého životného štýlu detí. V spolupráci s Detským Dia Centrom sa realizovali prednášky a výtvarné aktivity detí  na tému Výskyt cukrovky, najmä diabetes mellitus 2. typu, ktorej vznik je podmienený práve a jedine životným štýlom moderného človeka

PROJEKT  VIVA  ZBOR

Projekt „Viva zbor!“, pripravovaný Národným osvetovým centrom, Ministerstvom kultúry SR, Ministerstvom školstva, vedy, výskumu a športu SR a agentúrou Viva Musica
Vďaka nemu sa žiaci 4. a 5. ročníkov základných škôl v školskom roku 2012/2013 učia hudobnú výchovu netradičným spôsobom. Od októbra 2012 do mája 2013 žiaci pod vedením učiteľov nacvičujú jednotlivé diela a zároveň ich navštevujú herci a tvorcovia projektu na hodinách hudobnej výchovy. V poslednej fáze projektu, v júni 2013, budú prebiehať spoločné nácviky tried v rámci škôl, následné spájanie diel a spoločné nácviky s orchestrom a hercami. Slávnostné premiérové uvedenie diela pri príležitosti osláv 20.výročia Slovenskej republiky je naplánované na koniec júna 2013 v Bratislave.

PROJEKT SPOZNAJME SA NAVZÁJOM

Finančne podporený úradom vlády realizovaný pre slovenskú  a vietnamskú komunitu pokračuje každý týždeň v piatok pre deti aj dospelých. Je zameraný na vyučovanie vietnamského jazyka pre deti, vyučovanie slovenského jazyka pre dospelých, na výtvarné činnosti detí a na rozvoj  školskej knižnice.

PROJEKT   TENIS  DO  ŠKOL

Finančne podporený ministerstvom školstva a Slovenským tenisovým zväzom. Realizuje sa na 1.stupni ZŠ dvakrát týždenne v telocvični školy.

PROJEKT SME V ŠKOLE

Projekt finančne podporuje nadácia Petit Academy.  Je určený pre žiakov 9. ročníka na tému  Lyrická poézia. Žiaci dostávajú do školy denník Sme a pracovné zošity, ktoré využívajú na hodinách - slovenský jazyk a literatúra, zemepis, občianska výchova, informatika, náuka o spoločnosti.

Vydávanie školského časopisu

Žiaci za pomoci pedagógov vydávajú svoj školský časopis pod názvom Gaštanko. Tento školský časopis posielame aj do našich družobných škôl v Anglicku, Taliansku a Španielsku. Tento rok sme pripravili aj mimoriadne číslo – Envirogaštanko – zameraný na Enviroprojekt.

III. Najvýznamnejšie úspechy žiakov školy

Napriek tomu, že máme nízky počet žiakov, zapájame sa takmer do všetkých súťaží a olympiád určených MŠ SR a súťaží organizovaných mestskou časťou. Najlepšie výsledky dosahujeme vo výtvarných súťažiach, nakoľko škola je zameraná na rozšírené vyučovanie výtvarnej výchovy, ale máme dobré výsledky aj v športových, literárnych, hudobných a vedomostných súťažiach. 
Úspechy žiakov v súťažiach a olympiádach:  

* Literárne súťaže  :
- OK Šaliansky Maťko  – 3. miesto – (Terezka Spáčilová)
- OK EVŠ – literárna časť :
                   II. kategória:  1. miesto – (Paulína Lešková)
                                          3. miesto – (Martin Quam)
                  III. kategória : 1. miesto –(Barbora Sláviková)
                                          3. miesto – (Lívia Rydzoňová)
- OK Hviezdoslavov Kubín – 2. miesto – (Samuel Pangrác) 
- Olympiáda zo SJL (šk.rok 2010/2011) : 3. miesto – (Veronika Molnárová) 
- Olympiáda zo SJL (šk.rok 2011/2012) : 1. miesto – (Darina Hudecová)                                             
- Ocenenie za literárnu súťaž „Bratislava moje mesto“ –  (Nicol Pešková, Sandra Šolcová)
- Ocenenie za literárne práce BASIC – (Vlčíková, Magátová, Šolcová)
- Olympiáda z ANJ : 3. miesto – (Veronika Červenková)

* Športové súťaže : 
- OK Gymnastický štvrboj – 2. miesto  (družstvá)
                                              1. miesto – jednotlivci – (Emma Kuklovská)
                                              4. miesto – jednotlivci – (Táňa Onderová)
- OK Vybíjaná – 1. miesto ( mladšie žiačky) – postup na KK
- OK Hádzaná – 3. miesto (staršie žiačky)
- OK Hádzaná – 3. miesto (starší žiaci)
- OK Atletika –  3. miesto (družstvo – staršie žiačky)
                           5. miesto (družstvo – starší žiaci) 
- OK Floorbal – 3. miesto (mladší žiaci)
- OK Volejbal – 3. miesto (družstvo žiaci)
- OK súťaž Slov. zväzu orientačných športov : 1. miesto – družstvo žiačky
                                                                           2. miesto – družstvo žiaci
- Základné rozdelenie skupín MIDIMAX Volley : 1. miesto – postup na KK
- OFDM olympiáda ZŠ MČ BA Nové Mesto : 1. miesto

* Výtvarné súťaže :
- OK EVŠ – výtvarná časť – I. kategória – 3. miesto – (Dawid Piotr Sieczko)
                                              II kategória –  1. miesto – (kolektívna práca – žiaci 4.B)
                                                                     2. miesto – (Paulína Lešková)
- OK Slávik  Slovenska –     3. miesto – (Viktória Tížňovská)
- Novomestský škovránok – 3. miesto – (Martin Quam)

*Matematické súťaže :
- OK MO – úspešný riešiteľ Z5 : 3. miesto – (Matúš Balogh) 
                                                       3. miesto – (Natália Pavlovská)
- OK MO – úspešný riešiteľ Z7 : 2. miesto  (EnkhUndral EnkhBajar) 
- OK Pytagoriáda P3 – 3. miesto – (Michal Balogh)
                                      4. miesto – (Erik Nandraský)
                              P4 – 2. miesto – (Martin Baumgartner)
                              P5 – 7. miesto – (Matúš Balogh)
- celoslovenská súťaž „Sezamko“ – 4. miesto – (Matúš Balogh) 73 bodov zo 75 bodov
- celoslovenská súťaž „Matematické nebo“ – súťaž MAX - úspešný riešiteľ – (Matúš Balogh)
- účasť na „Matematickom klokanovi“ 8 úspešných riešiteľov
- účasť na „Pikopreteku“ – športovo-matematická súťaž
* Ostatné súťaže :
- OK biologická  olympiáda – 3. miesto – (Darina Hudecová)
- OK geografická olympiáda – úspešná riešiteľka – (Natália Pavlovská)
- OK dejepisná olympiáda – úspešný riešiteľ – Matúš Obrcian

Hodnotenie žiakov  1. – 4. ročníka

Priemerný prospech z jednotlivých predmetov podľa tried

Ročník	Trieda	SJL	ANJ	MAT	INV	PRÍ	VLA	EV/
NV	HUV	VYV	TEV	Ø triedy	
Prvý	1.A	1,22	1,05	1,22	-	1,11	-	1,00	1,00	1,00	1,00	1,07	
	1.B	1,00	1,00	1,00	-	1,00	-	1,00	1,00	1,00	1,00	1,00	
Druhý	2.A	1,53	1,24	1,41	1,06	1,18	1,24	1,00	1,00	1,06	1,00	1,17	
	2.B	1,00	1,06	1,00	1,00	1,00	1,00	1,00	 1,00	 1,00	 1,00	1,00	
Tretí	3.A	1,77	1,44	2,00	1,00	1,77	1,38	1,00	 1,00	 1,00	 1,00	1,33	
	3.B	1,33	1,20	1,20	1,06	1,20	1,13	1,00	 1,00	 1,00	 1,00	1,11	
Štvrtý	4.A	1,80	1,45	2,00	1,00	1,90	1,45	1,00	 1,09	 1,09	 1,09	1,38	
	4.B	1,37	1,06	1,25	1,00	1,00	1,10	1,00	 1,00	 1,00	 1,00	1,07	
Ø  jedn. predmet		
1,38	
1,19	
1,38	
1,02	
1,27	
1,21	
1,00	
1,01	
1.01	
1,01		

Hodnotenie  žiakov  II. stupeň základnej školy

       Priemerný prospech z jednotlivých predmetov podľa tried

Roč.	Tr.	Priemerný prospech z jednotlivých predmetov podľa tried	
		SjaL	Cj1
AJ	Cj2
ŠJ	D	Geo	O	M	F	CH	Bio	Inf	Vv	Hv	Tv	Nv/Ev	Ø triedy	
5.	5.A	1,9	2,3	1,5	1,6	1,8	-	2,05	-	-	1,7	1,3	1,0 	1,2 	1,3	A	1,60	
	5.B																	
	5.C																	
6.	6.A	2,3	2,5	2,0	1,9	2,2	1,4	2,5	2,3	2,4	1,7	1,3	1,0	1,0	1,4	A	1,85	
	6.B																	
	6.C																	
7.	7.A	2,3	2,5	2,1	1,7	1,9	1,4	2,5	2,3	1,6	1,7	1,25	1,0	1,06	1,3	A	1,75	
	7.B																	
	7.C																	
8.	8.A	2,6	2,5	1,9	2,0	2,4	1,3	2,8	2,9	2,1	2,2	1,1	1,0	1,5	1,7	A	2,00	
	8.B																	
	8.C																	
9.	9.A	2,2	2,3	-	2,1	1,5	1,4	2,6	2,8	2,3	1,9	-	1,0	1,0	1,2	A	1,88	
	9.B																	
	9.C																	
Ø  jedn. predmet.	2,26	2,42	1,9	1,86	1,96	1,37	2,55	2,57	2,1	1,84	1,23	1,0	1,15	1,38	-	-	

Výsledky externých meraní – Monitor 9-2012

Trieda	Počet žiakov	Z toho písalo	Matematika Ø  SR v % 	Matematika Ø triedy v % 	Slovenský jazyk             Ø SR  v % 	Slovenský jazyk            Ø triedy v % 	
9. A	14	14		78,93 %		77,14 %	
Celkom	14	14	57,54 %	78,93 %	54,47 %	77,14 %	

IV. Rozpis rozpočtu  

Na základe rozpisu normatívneho nápočtu finančných prostriedkov na rok 2012 z Ministerstva Školstva SR a v náväznosti rozpisu z Magistrátu hlavného mesta SR Bratislavy a schváleného rozpočtu mestskej časti Bratislava – Nové Mesto na rok 2012 nám boli stanovené limity normatívnych a nenormatívnych finančných  prostriedkov zo štátneho rozpočtu  pre našu organizáciu nasledovne :
 
na bežné výdavky originálne kompetencie : 		250 960,30
na bežné výdavky zo ŠR:					299 177,40

V originálnych kompetenciách sme mali  stanovené nasledovné normatívy:

MŠ   – normatív na jedno dieťa 		1 250,- €
ŠKD – normatív na jedno dieťa		   300,- €
ŠJ      - normatív na jedno dieťa		   150,- €
          Dotácia rozpočtových prostriedkov
( v EUR)		    		Poskytnutá dotácia	Vrátená	     Skutočná dotácia
Prenesené kompetencie		279 871,00	             0,00			279 871,00
Originálne kompetencie	            164 150,00		 0,00			164 150,00
Vlastné zdroje			 	  83 820,42	           43,12		 	  83 777,30
Dary					     5 501,16		 0,00			     5 501,16
Lyž.,plav.,korč. kurz			     3 033,00		 0,00			     3 033,00
Vzdelávavcie poukazy	                 5 788,00		 0,00      		     5 788,00
Asistent učiteľa			     7 200,00                  0,00			     7 200,00
Príspevok na žiak. zo SZP                      2 167,00                  0,00			     2 167,00
Školné pre MŠ			     3 815,00                  0,00			     3 815,00
Príspevok na stravu                                    274,00                  4.00                                   270,00
Príspevok na učeb. pomôcky                       66,40                  0,00                                     66,40
	  
Celkom			              555 685,98		47,12			555 638,86

Vratka nepoužitých finančných prostriedkov: z toho vratka vlastných zdrojov vo výške
43,12 (dňa 31.12.2012)  vratka ÚPsSV SR stravné vo výška 4,00 €

I.	Čerpanie rozpočtových prostriedkov
( v EUR)						Rozpočet		Čerpanie
Mzdy, platy, služobné príjmy			282 185,00		288 109,65
Poistné a príspevok do fondov			  97 223,00	  	101 114,25
Tovary a služby					162 430,40		164 551,36
v tom dary						    5 501,00          	    5 501,16
Bežné transfery					    1 817,00	       	    1 863,60
Kapitálové výdavky					           0,00			0,00
Celkom						543 655,40		555 638,86

II.	Plnenie príjmov	
( v EUR)    Rozpočet			Predpis príjmov	Odvod príjmov	Rozdiel
 77 501,00			89 595,10		82 266,47		6 841,99

							Rozpočet		Plnenie príjmov
Príjmy za prenájom				52 000,00		55 687,54
      Poplatky za MŠ, ŠD			            20 000,00		22 183,96
      Režijné náklady ŠJ				         0,00		  6 221,14
      Úroky z vkladov					         0,00		         1,30
      Granty a transfery					  5 501,00                      5 501,16
      Celkom						77 501,00		89 595,10

Príjmy boli rozpočtované v objeme  77 501,- € a dosiahnuté  boli vo výške 89 595,10 €.
Príjmy organizácie  boli  prevažne z prenájmu nebytových priestorov MŠ na Vihorlatskej ulici a prenájmov nebytových priestorov školy (telocvične, učebne) a služieb spojené s nájmom
( teplo, voda , el. energia) v celkovej výške 55687,- €. Z toho 37934,-€ boli použité na prevádzku školy, 5325,€,- na osobné a prevádzkové náklady ŠKD a 12428,-€ na osobné a prevádzkové náklady MŠ. Prijaté poplatky režijné, za MŠ a ŠKD v sume 28405,- € boli použité na ďalšiu činnosť  a súvisiace prevádzkové náklady zariadení.
Dary a príspevky z projektov v roku 2012 boli vyčerpané v hodnote 5 501,16 € a boli použité na realizáciu projektu Tenis do škôl, Školské ovocie a na vydanie publikácie pod titulom 120 rokov jednej základnej školy s cieľom podpory vzdelávania, vedy a školstva	

Rozpis nenormatívnych prostriedkov :

- na činnosť asistenta učiteľa pre integrovaných žiakov		7 200,00
- na  vzdelávacie poukazy						5 788,00
  Hodnota vzdelávacieho poukazu  na rok 2012 bola stanovená na 29,-€ .
- na predškolskú výchovu žiakov					3 815,00
- príspevok na žiaka so SZP					2 167,00

Škole bol poskytnutý finančný príspevok na lyžiarsky kurz v sume 2 268,-€ ktorého sa zúčastnilo 18 žiakov 7. ročníka,  555,- € na korčuliarsky výcvik v spolupráci s Jumping Joe, ktoré absolvovalo 22 žiakov ZŠ a 15 detí MŠ. Na plavecký výcvik sme dostali  210,- € , ktoré boli použité pre  21 žiakov našej školy.
    Od ÚPSVa R nám bola poskytnutá dotácia na podporu výchovy k plneniu škol. povinností dieťaťa suma 66,40 € a k stravovacím návykom dieťaťa ohrozeného soc. vylúčením suma 274,- € z ktorej sme 4,-€ vrátili  ako nevyčerpanú dotáciu 6.12.2012. 

Stav pohľadávok
Organizácia k 31.12.2012 vykazuje pohľadávky vo výške 6 106,10 €.Za nezaplatené nájomné v sume 2790,40 € ,za neuhradené odber. faktúry v sume 495,- €, pohľadávky  za stravné v sume 298,11 € a iné pohľadávky  ŠJ v sume 2522,59 €.

Stav záväzkov
Stav záväzkov k 31.12.2012 predstavuje čiastku 6 488,44 €. Skladá sa z neuhradených dodávateľských faktúr v sume 2331,31 €, z krátkodobých rezerv vo výške 2 980,53 €, z prijatých preddavkov od žiakov za stravu  v sume 774,35 € a z nevyfakturovaných dodávok  v sume 402,25€.

Tvorba a čerpanie sociálneho fondu za rok 2012

Podľa zákona o sociálnom fonde, organizácia disponuje prostriedkami na špeciálnom účte sociálneho fondu, ktoré sa vytvárajú pravidelnými mesačnými odvodmi z hrubých miezd zamestnancov. Jeho čerpanie sa realizuje na účely podľa schválenej smernice zamestnancami organizácie (kvetinové dary pri slávnostných príležitostiach, kultúrne a spoločenské podujatia).

Stav k 1.1.2012						1 301,02 €

Tvorba  fondu:						1 494,24 €

Čerpanie :						            1 042,09 €
                  					           
Stav k 31.12.2012					            1 783,16 €

Združenie GAŠTAN

Pri škole je založené občianske združenie Gaštan, ktorého činnosť je zameraná na podporu výchovy a vzdelávania a na podporu mimoškolskej činnosti detí. Finančné prostriedky zo združenia boli poskytnuté na podporu projektov realizovaných v škole :
-	tenis do škôl
-	vydanie publikácie pod titulom 120 rokov jednej základnej školy s cieľom podpory      vzdelávania, vedy a školstva
-	nákup učebných pomôcok, pracovné listy, interaktívne programy
-	nákup cien do súťaží, na krúžkovú činnosť, keramickú dielňu, kurzy anglického jazyka pre deti, na nákup učebných pomôcok a hračiek do ŠKD, na Mikuláša, MDD, knižné odmeny za výborné výsledky a reprezentáciu školy
-	knihy a pracovné zošity na vyučovanie cudzích  jazykov

Plnenie opatrení:
I.Pokračovať v racionalizačných opatreniach na znižovanie nákladov  prevádzky
školy
1. Zabezpečiť opravu strechy základnej a materskej  školy.
                                                                        T : august 2011
Čiastočne splnené - december 2011.  
Zateplenie strechy ZŠ  a oprava strechy MŠ a ŠJ.
                                                                         T : júl 2012
Nesplnené.
2.Zabezpečiť izoláciu navlhnutých stien v materskej škole.
                                                                         T : júl 2011
Nesplnené.
3. Vybudovanie ihriska a revitalizácia zelene.
                                                                          T : júl 2012
Čiastočne splnené – vybudované detské ihrisko, časť zelene vysadená z enviroprojektu  - november 2011
4. Vybudovať prístavbu pre materskú a základnú školu.
                                                                           T : do 2012
Nesplnené.
5. Rekonštrukcia telocvične – narušená statika .
                                                                           T : 2012
 Nesplnené 
6. Odstránenie stromov, ktoré narušujú statiku jedálne
                                                                            T : 2012
Splnené .         
7. Výmena svietidiel v učebniach MŠ a ZŠ
                                                                             T : 2012
Splnené. 

IV.Pokračovať v skvalitňovaní výchovno-vzdelávacieho procesu školy 

1. Pokračovať vo vyučovaní cudzích jazykov metódou CLIL na 1.stupni ZŠ a postupne ho zavádzať v spolupráci s ŠPU a MŠVV a Š SR na 2.stupni ZŠ.
                                                                             Termín : od septembra 2012 

2. Pokračovať v rozpracovaných projektoch školy Socrates, Zdravá škola, Infovek, Enviroprojekt, Ihrisko pre všetkých, Tenis školám, Modrý kruh, Viva zbor 
                                                                              Termín : 2012 - 2013  

3. Pokračovať v projekte „Spoznajme sa navzájom“ – slovenská a vietnamská komunita
                                                                              Termín : do 30.6.2013

4. Oboznámiť žiakov s históriou školy a regiónu, v ktorej sa nachádza, pripraviť slávnostnú akadémiu a vydať publikáciu k 120.výročiu založenia školy
                                                                                Termín : do 30.6.2012